Diari Oficial de la Generalitat Valenciana


Sumari del DOGV 4319, del 22-08-2002 (2002/7721)

RESOLUCIÓ de 13 de juny de 2002, del conseller d'Obres Públiques, Urbanisme i Transports, per la qual s'aprova definitivament el Pla Especial Esplanada Ferrocarril en tram 1 i 2 del municipi d'Alcoi (Alacant).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7721


Data del document
:   13-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * pla d'urbanisme

RESOLUCIÓ de 13 de juny de 2002, del conseller d'Obres Públiques, Urbanisme i Transports, per la qual s'aprova definitivament el Pla Especial Esplanada Ferrocarril en tram 1 i 2 del municipi d'Alcoi (Alacant). [2002/7721]
  
Vist l'expedient relatiu al Pla Especial Esplanada Ferrocarril en tram 1 i 2, promogut per l'Ajuntament d'Alcoi (Alacant), i de conformitat amb els següents,
  
Antecedents de fet
  
Primer
  
L'Ajuntament d'Alcoi, en sessió plenària realitzada el dia 25 de gener de 2001, va acordar la seua aprovació provisional, després de complir els tràmits d'exposició pública, decidida pel ple municipal el dia 24 de novembre de 2000 i portada a terme mitjançant anuncis publicats en el Diari Oficial de la Generalitat Valenciana, de 26 de desembre de 2000, i en el diari Información, de 16 de desembre de 2000. S'han formulat onze al·legacions i es va estimar una d'elles.
  
Segon
  
La documentació tramesa està integrada per memòria, plec de condicions, mesuraments i pressupostos, plànols d'urbanització i annexos justificatius de les incidències i modificacions del projecte d'urbanització sobre el Pla General d'Ordenació Urbana vigent.
  
Tercer
  
Consta en l'expedient document de 7 de juny de 2001, subscrit pel delegat de patrimoni de RENFE i el tinent d'alcalde del municipi, en el qual se sol·licita a aquesta Comissió el desistiment de l'al·legació formulada per RENFE al projecte, ja que es desenvolupa de forma concertada entre ambdós administracions el planejament contingut en el Pla de Reforma Interior.
  
Quart
  
La Comissió Territorial d'Urbanisme d'Alacant, en la sessió realitzada el dia 12 de juny de 2001, va acordar informar favorablement sobre el Pla Especial Esplanada Ferrocarril en trams 1 i 2 del municipi d'Alcoi i supeditar-ne la remissió al conseller d'Obres Públiques, Urbanisme i Transports, fins que s'esmenen les observacions assenyalades en este.
  
Cinqué
  
Amb dates 12 de setembre de 2001 i 28 de febrer de 2002, es presenta nova documentació per l'Ajuntament d'Alcoi, en la qual s'aporta annex aclaridor de les modificacions urbanístiques introduïdes i s'enumeren de diferent forma, així com nou pla d'ordenació SU-15 €Zona 3. Part baixa de l'illa ocupada pel Col·legi Horta Major?, i s'assenyala en l'escrit que la referència a l'Estudi de detall que es fa en la memòria del document, ha d'eliminar-se.
  
A la vista de la documentació presentada per l'Ajuntament, emet informe la Cap del Servei Territorial d'Alacant el 29 d'abril de 2002, del qual es desprén que queden esmenades les observacions assenyalades en l'acord de la Comissió Territorial d'Urbanisme d'Alacant de 12 de juny de 2001, no obstant això s'ha de supeditar la seua publicació fins que s'aporte la documentació urbanística refosa.
  
Amb data 17 de maig de 2002, l'Ajuntament d'Alcoi aporta documentació refosa, i la Cap del Servei Territorial d'Alacant emet informe el 5 de juny de 2002, en sentit favorable a l'aprovació definitiva.
  
Amb data 7 de juny de 2002, els serveis territorials d'Urbanisme d'Alacant emeten un nou informe complementari de l'anterior.
  
Sisé
  
Amb data 12 de juny de 2002, el conseller d'Obres Públiques, Urbanisme i Transports va emetre dictamen, en què informa favorablement sobre l'alteració de les zones verdes afectades pel Pla Especial Esplanada Ferrocarril en tram 1 i 2, promogut per l'Ajuntament d'Alcoi.
  
Fonaments de dret
  
Primer
  
Respecte a la tramitació de l'expedient es considera correcta, de conformitat amb el que disposen els articles 38, 81 i 55.4, tots ells de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com els articles 168 a 171 del Reglament de Planejament de la Comunitat Valenciana (en avant RPCV).
  
Segon
  
La documentació està completa, als efectes del compliment del que estableix els articles 27 i 28 de la LRAU.
  
Tercer
  
L'objecte del present expedient és l'execució d'una obra pública d'infraestructures, a l'empara del que disposa l'article 171 i 170 del Reglament de Planejament de la Comunitat Valenciana, aprovat pel Decret 201/1998, de 15 desembre (RPCV), que preveu la tramitació del projecte bàsic de l'obra pública com a pla especial, si el projecte modifica el planejament, i s'ha de completar amb els documents característics del pla especial.
  
Es concreta en el traçat de la urbanització de l'antiga esplanació del ferrocarril, en el seu tram 1- des del Barranquet fins al carrer la Salle- i en el seu tram 2- entre el carrer la Salle fins a RENFE el projecte es redacta a instàncies de l'Ajuntament, com a condició del desenvolupament urbanístic del sector 2 del SUNP1, denominat Les Llometes,, en el primer tram i com a condició del desenvolupament urbanístic del sector del SUP2 denominat polígon industrial nord (Cotes Altes), el segon tram, i es repercutixen, segons informes municipals, els costos d'urbanització d'estos dos projectes, entre les següents zones: en sòl urbà, UA-7 (carrer Perú), UA-12 (carrer de la Salle), PERI de RENFE, i en sòl urbanitzable SUP-2 (Polígon industrial nord), SUNP1 - Les Llometes sectors 2,3 i 4.
  
S'introduïxen modificacions en el traçat previst en el Pla General d'Ordenació Urbana vigent, a fi d'adaptar-se a les indicacions de l'avanç de l'ordenació de la Via de Cornisa Nord i sectors urbanitzables, realitzada per l'Ajuntament.
  
D'acord amb el que establix la LRAU i RPCV que la desplega, qualsevol obra pública d'urbanització exigix l'elaboració d'un projecte d'urbanització. L'administració local no ha de sotmetre els seus projectes d'obra pública a l'administració autonòmica per a declaració de la seua compatibilitat amb l'ordenació urbanística, llevat que no estiguen subjectes a llicència. No obstant això, aquells projectes d'obra pública que modifiquen l'ordenació urbanística, hauran de tramitar-se segons el procediment d'aprovació dels plans especials - articles 81 LRAU i 171 del RPCV.
  
Quart
  
Les modificacions que s'introduïxen respecte al Pla General d'Ordenació Urbana vigent, d'acord amb l'annex a la memòria presentat amb data 12 de setembre de 2001, són les següents:
  
Zona 1. Plànol SU-9 i SU-10 des del carrer la Salle fins al pont sobre el Benisaidó. Aquesta és una zona en què el traçat del vial s'ha modificat mínimament. En primer lloc, la posició prevista per al pont en el PGOU no està alineada amb cap traça de la ciutat existent i pareix arbitrària o a expenses del desplegament del PERI de la RENFE. D'acord amb l'avanç de l'ordenació del vial de la Cornisa Nord i lògicament, el pont s'alinea sobre la traça posterior de l'illa que dóna al carrer Gabriel Miró, a través de les seccions prescrites, les seues rasants i amples de vies. En moure el pont i considerant un traçat corb uniforme, convenient per al trànsit, s'ha modificat mínimament la posició del vial. En el seu entorn s'ha adaptat a les rasants i alineacions de les edificacions existents, fruit del desenrotllament de les unitats d'actuació de la zona.
  
Zona 2. Plànol SU-10 PERI RENFE. Estació ferroviària. El PGOU d'Alcoi en esta zona no definix cap traçat per al vial, per la qual cosa s'ha arreplegat en el document el traçat proposat en l'avanç d'Oriol Clos. S'han realitzat en el projecte d'urbanització les connexions pertinents de totes les infraestructures en el carrer Tirant lo Blanc, en els voltants de l'actual entrada a l'estació ferroviària per a des d'allí iniciar el desenrotllament del vial.
  
Zona 3. Plànol SU-15 Part baixa de l'illa ocupada pel Col·legi Horta Major?. En esta zona es planteja la modificació d'un vial confrontant al col·legi previst de 9 metres, que passaria a tretze, a fi d'una millora del trànsit, en relació amb la resta de carrers que rodegen el col·legi, previstes de tretze metres, conseqüència d'aquesta modificació es canvia la qualificació d'una zona verda prevista per la de vial.
  
Zona 4. Plànol SU-15 accés a la part de dalt del carrer Reconquista i adjacents. Este és un punt de connexió que en el projecte es convertix en un dels accessos d'este barri. Per a això es realitza un ajust en el punt d'entroncament que obliga a realinear mínimament el límit previst en el Pla General, des de la zona pròpia del bulevard fins als carrers consolidats (c/ Font de Moya, etc.) a fi de tenir continuïtat de traçat no massa traumàtica des del punt de vista visual i tècnic.
  
Zona 5 Plànol SU-15. Des del carrer la Salle fins a l'altura de la prolongació del carrer Góngora. En esta zona el vial es troba limitat per dalt pel sector 2 del SUNP 1 (Llometes) i per baix per la unitat d'actuació UA7. El traçat previst en el Pla General d'Ordenació Urbana resulta irregular respecte al traçat del vial i es proposa un nou traçat complet i simètric en tot l'àmbit, d'acord amb l'avanç de l'ordenació de la Via de la Cornisa Nord, en què estiguen arreplegades les embocadures dels nous carrers que partixen del vial cap al sector 2 SUNP1 i cap a la UA7.
  
Zona 6. Plànol SU-19 pont del Barranquet. El vigent Pla General d'Ordenació Urbana preveu una ampliació del tauler del pont sobre el Barranquet de Soler insuficient. El seu actual ample és de 9 metres en total segons es veu en el pla EL SU-19. La proposta del projecte d'urbanització del vial passa a un ample de tauler de 15 metres que s'ajusta més raonablement a la secció proposada del vial amb els seus requeriments tècnics. L'ampliació d'este tauler, atés que es fa volant-lo sobre l'actual estructura del pont, no afecta les superfícies de zones verdes confrontants ja que es troben a cotes extremadament distintes.
  
Cinqué
  
La proposta és correcta des del punt de vista de les exigències de la política urbanística i territorial de la Generalitat Valenciana i no es troba en contradicció amb les disposicions legals d'aplicació, en els termes establits en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
A més, la potestat municipal de planejament, en el cas que ens ocupa, s'ha exercit d'acord amb els fins assenyalats en l'article 2 de la LRAU justificada per als interessos públics en criteris de racionalitat i proporcionalitat.
  
Sisé
  
Atés que el present expedient suposa una diferent qualificació o ús urbanístic de les zones verdes o espais lliures anteriorment previstos, de conformitat amb el que disposa l'article 55.4 de la LRAU, amb data 12 de juny de 2002, s'emet informe favorable del conseller d'Obres Públiques, Urbanisme i Transports (disposició transitòria 9a de la LRAU), sense que siga preceptiu per a este cas concret, la intervenció del Consell Jurídic Consultiu, donat l'objecte específic de la modificació plantejada.
  
Seté
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb la Comissió Territorial d'Urbanisme d'Alacant, i amb els informes del Servei Territorial d'Alacant, resolc:
  
Aprovar definitivament el Pla Especial Esplanada Ferrocarril en tram 1 i 2 del municipi d'Alcoi (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que puga exercitar qualsevol altre recurs que estime oportú.
  
València, 13 de juny de 2002- El conseller d'Obres Públiques, Urbanisme i Transports:José Ramón García Antón.